**Vovidenia**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-o stradă mică, delicată, din centru, din oraș,

De care tot scria pe vremuri un vechi gazetăraș

Ne-aduce har odată cu sfințenia

Un edificiu cunoscut, pe nume Vovidenia.

Căutători de veșnicii, de secole trecute

Ei cu suspine-și plâng amar cărările pierdute

Trec dincolo de pragul porții, timizi și vinovați

Păcatele ca să-și descarce, să fie iar curați.

Sunt oameni triști și cu nevoi, ce nu mai au iubirea

Sunt lacrimi care cad din Rai şi vor neprihănirea

Nădăjduind în ajutor și într-o viață fără pată

Ei ştiu că îi așteaptă-aici o Maică prea curată.

Îngenunchind plini de dureri, stingheri şi prihăniți

De fapte grele şi amare fiind mereu mâhniţi

Îşi spun secretul cu regrete şi vor să-şi schimbe starea

Un sacerdot să îi asculte şi să le dea iertarea.

E plin de graţie divină acest lăcaş de-odinioară

E flacără dumnezeiască care în taină se coboară

Marie sfântă, Maică bună, mireasă a lui Dumnezeu

Ne ești și înger și stăpână și sprijin tot mereu.

Cu infinită chibzuință, cu înțelegere și dor

Schimbi gândul și ființa toată în duh nepieritor.

Ești o magie ce încântă, ești pură și nevinovată

Speranță, dragoste și cântec, prințesă minunată.

Sub patrafirele care le ard păcatele mărturisite

Căutătorii de divin cu sufletele pustiite

Își caută neîncetat și își doresc smerenia

În cel mai pur lăcaș de inimi, în sfânta Vovidenia.